ابو فضل خزاعی

ابو فضل محمد بن جعفر بن عبد الکریم بن بدیل خزاعی جرجانی تیسرے ہجری صدی کے نامور قراء قرآن میں سے ایک تھے۔ آپ علمِ قراءات میں بلند پایہ مصنفین میں شمار ہوتے ہیں۔ابن الجزري، غاية النهاية في طبقات القراء، ج1، ص: 492.

 سیرت 
مشہور مؤرخ امام شمس الدین ذہبی نے آپ کو حفاظِ قرآن کی دسویں طبقے کے علما کی فہرست میں ذکر کیا ہے اور ابن الجزری نے بھی آپ کا نام ائمۂ قراءت کے زمرے میں درج کیا ہے۔
آپ نے قرآنِ کریم کی قراءت مختلف جلیل القدر اساتذہ سے حاصل کی، جن میں سر فہرست درج ذیل شخصیات شامل ہیں:
حسن بن سعید مطوعی، ابو علی بن حبش، احمد بن محمد بن الشارب، ابو احمد محمد بن امیہ ساوی، محمد بن حسن ادمی، ابو القاسم منصور بن محمد الوراق، عقیل بن علی بصری، ابو جعفر عمر بن ابراہیم الكتانی وغیرہ۔
آپ کے اساتذہ کی فہرست طویل ہے اور ان میں سے ہر ایک اپنے وقت کے ممتاز قاری اور عالم تھے۔الذهبي، معرفة القراء الكبار على الطبقات والأعصار، ج1، ص: 351.
 علمی خدمات 
ابو فضل خزاعی نے قرآن، قراءت اور تصنیف کا علم باقاعدہ سکھایا۔ آپ ثقہ، خوش ادا اور خوش قراءت شخصیت کے حامل تھے۔ علمی دنیا میں آپ کی مقبولیت کا اندازہ اس بات سے لگایا جا سکتا ہے کہ طلبہ کی ایک بڑی تعداد آپ سے استفادہ کرنے آتی تھی۔
آپ کے نمایاں شاگردوں میں شامل ہیں:
 ابو العلاء الواسطی
 احمد بن الفضل الباطرقانی
 عبد اللہ بن شبیب اصفہانی
 ابو بکر احمد بن محمد بن ابراہیم مروزی
 اور دیگر متعدد علما۔ بكر أبو زيد، القراءات القرآنية: تاريخ وواقع، دار العاصمة، ص: 85.

 تصنیفات 
ابو فضل محمد بن جعفر خزاعی الجرجانی نے علمِ قراءات میں کئی اہم کتب تصنیف کیں، جن میں نمایاں درج ذیل ہیں:
 . المنتهى في الخمسة عشر:یہ کتاب پندرہ قراء کے طریقوں پر مشتمل ہے اور اس میں 250 روایات جمع کی گئی ہیں۔
 . تهذيب الأداء في السبع:یہ کتاب سات قراء کی قراءت کے متعلق ہے اور ان کے طرزِ اداء کو منقح انداز میں پیش کرتی ہے۔
 . الإبانة في الوقف والابتداء:اس کتاب میں وقف و ابتدا کے اصولوں کو تفصیل سے بیان کیا گیا ہے، جو قراءتِ قرآن میں نہایت اہمیت رکھتے ہیں۔الزركلي، الأعلام، ج6، ص: 267.الدكتور محمّد سالم محيسن. معجم حفّاظ القرآن عبر التّاريخ الجزء الثاني صفحة 316

 وفات 
ابو فضل خزاعی کا انتقال 408ھ میں ہوا۔ابن النديم، الفهرست، تحقيق رضا تجدد، ص: 46.

 حوالہ جات 

زمرہ:قراء قرآن
زمرہ:408ھ کی وفیات